
 12.2.2013
 BG
 Официален вестник на Европейския съюз
 L 41/3
 РЕГЛАМЕНТ ЗА ИЗПЪЛНЕНИЕ (ЕС) No 120/2013 НА КОМИСИЯТА
 от 11 февруари 2013 година
 за вписване на название в регистъра на защитените наименования за произход и защитените географски указания ( (Khao Hom Mali Thung Kula Rong-Hai) (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 В съответствие с член 6, параграф 2 от Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2) Тайланд подаде заявление, получено на 20 ноември 2008 г., за регистрация на названието „
 (Khao Hom Mali Thung Kula Rong-Hai)“ като защитено географско указание, което бе публикувано в Официален вестник на Европейския съюз
 (3).
 (2)
 В съответствие с член 7, параграф 1 от Регламент (ЕО) No 510/2006 Белгия, Франция, Италия, Нидерландия и Обединеното кралство внесоха възражения срещу регистрацията. Възраженията бяха счетени за допустими въз основа на член 7, параграф 3, първа алинея, букви а) — г) от същия регламент.
 (3)
 С писмо от 14 март 2011 г. Комисията прикани заинтересованите страни да постигнат взаимно съгласие в съответствие с техните вътрешни процедури.
 (4)
 Тайланд и Франция постигнаха споразумение. Като се има предвид, че в рамките на предвидения срок от 6 месеца не бе постигнато споразумение между Тайланд и Нидерландия и че бе постигнато само частично споразумение между Тайланд и Белгия, Италия и Обединеното кралство, Комисията следва да приеме решение.
 (5)
 По отношение на определението на географския район на производство, преработката и опаковането Франция посочи несъответствие между единния документ и националното законодателство на Тайланд, което позволява преработка и опаковане извън географския район на производство. Тайланд призна несъответствието и измени националната си регистрация и единния документ, като посочи ясно, че има само един географски район на производство, преработка и опаковка.
 (6)
 По отношение на обхвата на защитата на названието „
 (Khao Hom Mali Thung Kula Rong-Hai)“ Белгия, Франция, Италия, Обединеното кралство и Тайланд постигнаха споразумение, че защитата следва да бъде ограничена до наименованието като цяло. Тайланд потвърди, че не търси защита за термина „Khao Hom Mali“, самостоятелно, съгласно Регламент (ЕО) No 510/2006. Нидерландия и Тайланд не постигнаха споразумение. Нидерландия поиска ясно да се укаже, че е възможно да се използват негеографските части от наименованието, но Тайланд изрази безпокойство относно последствията от подобна формулировка за търговска марка, регистрирана в Европейския съюз.
 (7)
 Действително следва да се осигури защита на цялото название „
 (Khao Hom Mali Thung Kula Rong-Hai)“. Отделни негеографски елементи от това наименование могат да бъдат използвани, дори заедно и също в превод, в целия Европейски съюз, при условие че се спазват принципите и правилата на действащата нормативна уредба на ЕС, включително законодателството в областта на търговските марки.
 (8)
 По отношение на изискването опаковането да се извършва в района